ໃນທ້າຍເດືອນພະຈິກທີ່ ຜ່ານມາ ກອງບັນຊາການທະ ຫານນະຄອນຫຼວງວຽງຈັນ ໄດ້ ຈັດພິທີອັດຊຸດອົບຮົມ-ຫັດແອບ ປັບປຸງລະບຽບແບບຜນ, ເຝິກ ຝົນກຳລັງແຮງກາຍ ປະຈຳປີ 2017 ຂຶ້ນ, ໂດຍການເປັນປະ ທານຂອງ ພັນເອກ ສີ ທະວີໄຊ ຫົວໜ້າການທະຫານ ກອງບັນ ຊາການທະຫານນະຄອນຫຼວງ ວຽງຈັນ, ເຊິ່ງມີທ່ານ ພົນຈັດຕະ ວາ ສີພອນ ຈັນສົມວົງ ຫົວໜ້າ ການເມືອງ ກອງບັນຊາການທະ ຫານນະຄອນຫຼວງວຽງຈັນ, ຄະ ນະພັກ-ຄະນະບັນຊາ, ພະນັກ ງານນັກຮົບກົມກອງຕ່າງໆ ພ້ອມດ້ວຍແຂກທີ່ຖືກເຊີນເຂົ້າ ຮ່ວມ.
ໃນໂອກາດນີ້ພັນໂທ ໂອໄທ ພັນນະພາ ຮອງຫົວໜ້າຫ້ອງ ເສນາທິການທະຫານນະຄອນ ຫຼວງວຽງຈັນໄດ້ໃຫ້ຮູ້ວ່າ: ໃນ ໄລຍະຜ່ານມາກອງບັນຊາການ ທະຫານນະຄອນຫຼວງວຽງຈັນ ໄດ້ເອົາໃຈໃສ່ຈັດຕັ້ງປະຕິບັດ ຕາມຄຳສັ່ງແນະນຳຂອງກົມ ໃຫຍ່ເສນາທິການກອງທັບ ກໍຄື ນຳເອົາເນື້ອໃນຂອງການອົບ ຮົມ-ຫັດແອບຂອງກົມອົບຮົມມາ ຈັດຕັ້ງຜັນຂະຫຍາຍໃຫ້ຖືກຕ້ອງ ຕາມສະພາບຄວາມເປັນຈິງຂອງ ແຕ່ລະກົມກອງ ພ້ອມນັ້ນຄະນະ ພັກ-ຄະນະບັນຊາທຸກຂັ້ນ ຕະ ຫຼອດຮອດພະນັກງານ-ນັກຮົບ ກໍໄດ້ເສີມຂະຫຍາຍຄວາມຮູ້ ຄວາມສາມາດ ແລະ ຍົກສູງ ຄວາມຮັບຜິດຊອບໜ້າທີ່ການ ເມືອງຂອງຕົນ ແລະ ເຮັດໃຫ້ ພະນັກງານ-ນັກຮົບໃນກົມກອງ ເຂົ້າໃຈແຈ້ງ, ກຳໄດ້ທາງດ້ານ ທິດສະດີກັບການປະຕິບັດຕົວຈິງ ເຮັດໃຫ້ການອົບຮົມ-ຫັດແອບ ປະຈຳປີ 2017 ໄດ້ຮັບຜົນສູງ, ພ້ອມນັ້ນກໍຍັງໄດ້ຕັ້ງໜ້າປະຕິບັດ ຂໍ້ກຳນົດກົດລະບຽບຂອງກອງ ທັບ ກໍຄືຂອງກົມກອງວາງອອກ ຢ່າງເຂັ້ມງວດ. ພ້ອມນີ້ພາກ ສ່ວນວິຊາສະເພາະຮັບປະກັນ ເປັນຕົ້ນແມ່ນວຽກງານພະລາທິ ການ-ເຕັກນິກ ແລະ ອື່ນໆ.
ຜ່ານການຈັດຕັ້ງອົບຮົມ-ຫັດແອບສາມາດຕີລາຄາຜົນໄດ້ ຮັບ ພາກການເມືອງປະຕິບັດໄດ້ 92,33%, ພາກການທະຫານ 85,21%, ພາກພະລາທິການ-ເຕັກນິກ 84,18% ສະເລ່ຍຜົນ ໄດ້ຮັບ 87,24 %. ທັງນີ້ກໍເພື່ອ ເປັນການກວດກາຕີລາຄາປະ ເມີນຜົນໄດ້ຮັບຂອງການອົບ ຮົມ-ຫັດແອບຂອງແຕ່ລະກົມ ກອງທີ່ຂຶ້ນກັບໃນໄລຍະຜ່ານມາ, ບົນຈິດໃຈເຮັດໃຫ້ພະນັກງານ-ນັກຮົບ ໄດ້ມີຄວາມຊຳນິຊຳນານ ຄ່ອງແຄ້ວ ສ້າງໃຫ້ໄດ້ຄວາມ ເປັນເອກະພາບສວຍງາມ ເພື່ອ ນຳເອົາບົດຮຽນດັ່ງກ່າວໄປໝູນ ໃຊ້ເຂົ້າໃນການປະຕິບັດໜ້າທີ່ຕົວ ຈິງໃຫ້ມີປະສິດທິຜົນດີ.
ໂດຍ: ຮ້ອຍຕີ
ແສງດາລາ ໄຊຍະລາດ